THANA โอไหม?
นี่เป็นอีกหนึ่งความในใจของนักลงทุนรายย่อยที่อาจารย์ต้องนำมาเผยแพร่ต่อสาธารณชน เพราะเป็นกระบวนการความคิดที่สื่อให้เห็นว่า “ความคาดหวัง” กับ “ความเป็นจริง” มักจะสวนทางกันเป็นประจำ ซึ่งทำให้บรรดากองเชียร์ที่เอาใจช่วยรู้สึกผิดหวังไปตามกัน แต่น่าแปลกใจตรงที่นักลงทุนบางส่วนยังคงเชื่อว่า ในอนาคตผลการดำเนินงานจะดีขึ้นกว่าที่เป็นอยู่
24 ก.ย. 2560

ตีแผ่ บจ.ดัง
คุณประพล จากลาดพร้าว 101 กรุงเทพฯ เล่าว่า ตัวเองเฝ้าติดตามความเคลื่อนไหวหุ้น THANA หรือ บริษัท ธนาสิริ กรุ๊ป จำกัด (มหาชน) มาเป็นเวลานาน และทุกวันนี้ยังติดตามดูอยู่ห่างๆ เพราะเชื่อว่า หุ้นจะวิ่งกลับขึ้นไปยืนแถว 5 บาทอีกครั้ง แต่ทำไปทำมาราคาหุ้นกลับขยับขึ้นไม่ได้สักที จึงอยากให้อาจารย์ช่วยประเมินสถานการณ์ของหุ้นบนค่า P/E 20 เท่าแพงไปไหม? สุดท้ายนี้ขอให้คอลัมน์ “สภาแมงเม่า” เป็นสื่อกลางสำหรับแลกเปลี่ยนข้อมูลข่าวสารของนักลงทุนแต่ละคนแบบนี้ตลอดไปนะครับ
 
นี่เป็นอีกหนึ่งความในใจของนักลงทุนรายย่อยที่อาจารย์ต้องนำมาเผยแพร่ต่อสาธารณชน เพราะเป็นกระบวนการความคิดที่สื่อให้เห็นว่า “ความคาดหวัง” กับ “ความเป็นจริง” มักจะสวนทางกันเป็นประจำ ซึ่งทำให้บรรดากองเชียร์ที่เอาใจช่วยรู้สึกผิดหวังไปตามกัน แต่น่าแปลกใจตรงที่นักลงทุนบางส่วนยังคงเชื่อว่า ในอนาคตผลการดำเนินงานจะดีขึ้นกว่าที่เป็นอยู่
ผลดังกล่าวทำให้หุ้น THANA หรือ บริษัท ธนาสิริ กรุ๊ป จำกัด (มหาชน) กลายเป็นหุ้นที่นักลงทุนเข้ามาเล่นเก็งกำไรเป็นช่วงๆ โดยเฉพาะในช่วงที่ใกล้ประกาศผลประกอบการ ช่วงนั้นมักจะมีการเข้ามาไล่ราคาหุ้นกันอย่างคึกคัก แต่ทันทีที่ประกาศผลประกอบการ ราคาหุ้นจะดิ่งลงอย่างรวดเร็ว (sale on fact) ซึ่งเป็นเหตุการณ์ที่เกิดขึ้นหลายครั้งในช่วงที่ผ่านมา
จุดที่อาจารย์เป็นห่วงมากสุดคือ ในช่วง 2 ปีก่อนหน้านี้ราคาหุ้นแกว่งตัวในทิศทางขาลงเป็นเวลา 1 ปีเต็มๆ ต่อจากนั้นก็แกว่งตัวออกด้านข้างเป็นเวลาอีกหนึ่งปี ก่อนจะถีบตัวขึ้นอย่างจริงจังในปี 60 พร้อมกับพยายามยกฐานแนวรับสูงขึ้นเรื่อยๆ แต่สุดท้ายราคาหุ้นก็ขยับฐานขึ้นได้ทีละ 0.50 บาทเท่านั้นครับ
จากเดิมที่เคยยืนอยู่แถวๆ 1.70 บาท ต่อจากนั้นขึ้นมาตั้งฐานแถว 2 บาท ก่อนจะถีบราคาขึ้นไปถึง 4 บาท ก่อนจะทรุดตัวลงมายืนแถว 2.70 บาท และพยายามถีบตัวขึ้นอีกครั้ง สุดท้ายก็ทำราคาสูงสุดได้แค่ระดับ 3.50 บาท พร้อมกับแกว่งตัวลงกลับมายืนแถว 2.70 บาทอีกครั้ง หลังจากนั้นราคาหุ้นก็แกว่งตัวขึ้นๆ ลงๆ ที่บริเวณ 2.70-3.00 บาทจนถึงทุกวันนี้
เหล่านี้เป็นข้อมูลที่ทำให้อาจารย์หันมามองผลประกอบการปี 60 เป็นที่ตั้งในการประเมินราคา และเมื่อดูจากกำไรต่อหุ้นในช่วงครึ่งแรกของปี 60 ที่ระดับ 0.07 บาท พร้อมกับอนุมานตัวเลขทั้งปี 60 อยู่ที่ระดับ 0.14 บาท ต่อจากนั้นนำไปคิดบนค่า P/E 40 เท่า ก็จะได้ราคาเป้าหมาย 5.60 บาทเลยนะครับ
หากลดทอนค่า P/E ลงมาเหลือ 30 เท่า ก็จะได้ราคาเป้าหมาย 4.20 บาท ย่อมเป็นสถานการณ์ที่ทำให้หุ้น THANA น่าสนใจมากขึ้นในทันที!
ปัญหามีอยู่แค่ว่า ผลการดำเนินงานในปี 60 ออกมาดีเหมือนกับที่มีการวิเคราะห์ไว้หรือเปล่า?
ฉะนั้นประเด็นราคาหุ้นตอนนี้ “โอเค” หรือ “ไม่โอเค” จึงขึ้นอยู่กับผู้บริหารสามารถทำได้ตามแผนงานที่วางไว้ขนาดไหน?
เนื่องจากนักวิเคราะห์เขาประเมิน “ตัวบริษัท” และ “ตัวหุ้น” จากตัวเลขกำไรเป็นหลักนะครับ
…

กราฟประกอบคอลัมน์ : Aspen, ราคาปิด ณ วันที่ 22 ก.ย.60